cyanic-selkie/wikianc huggingface dataset:
Blato (vrch v Skorušinských vrchoch)
Výhľady
Vrcholovú časť pokrýva súvislý lesný porast, ktorý miestami prechádza do holorubov. Preto rozhľad ponúkajú len oblasti s nižšou vegetáciou. Viditeľné sú okolité vrchy Skorušinských vrchov, Chočských vrchov a Západných Tatier, pri vhodných podmienkach aj Malá a Veľká Fatra, Nízke Tatry, Oravská Magura a Oravské Beskydy.
Prístup
Na vrchol nevedie značená trasa, no červený chodník prechádza blízkym sedlom.
Kyselina pimelová
Kyselina pimelová je dikarboxylová kyselina. Podobá sa na kyselinu adipovú, ktorá je prekurzorom mnohých polyesterov a polyamidov, ale na rozdiel od nej má o jednu –CH2– skupinu viac. Oproti kyseliny adipovej je však kyseliny pimelová priemyselne celkom nevýznamná. Deriváty kyseliny pimelovej však vystupujú v biosyntéza aminokyseliny lyzínu a vitamínu biotínu. Konjugovanou zásadou kyseliny pimelovej je pimelát.
Biosyntéza
V biosyntéze lyzínu vzniká derivát kyseliny pimelovej, kyselina diaminopimelová, postupnou premenou aspartátu.
Chemické a priemyselné syntézy
Podobne ako pre ostatné jednoduché dikarboxylové kyseliny, existuje mnoho metód na výrobu kyseliny pimelovej. Kyselina pimelová sa priemyselne vyrába oxidáciou cykloheptanónu pomocou tetraoxidu didusičitého (N2O4). Medzi iné spôsoby výroby patrí relatívne neselektívna oxidácia kyseliny palmitovej a karbonylácia kaprolaktónu.
Menej bežné metódy
Existuje mnoho ďalších metód. Kyselinu pimelovú možno pripraviť z cyklohexanónu a z kyseliny salicylovej. V prvom prípade pochádza dodatočný atóm uhlíka z dimetyloxalátu, ktorý reaguje s enolátom cyklohexanónu.
V iných syntézach vzniká kyselina pimelová z kyseliny cyklohexén-4-karboxylovej alebo napríklad z derivátov malonátu reagujúcich s akroleínom.
Existuje niekoľko patentov na výrobu kyseliny pimelovej.
Telán
Telán je anorganická zlúčenina telúru s vodíkom. Je to najjednoduchší chalkogenovodík telúru. Telán je bezfarebný plyn, ktorý je v okolitom vzduchu nestabilný, ale dokáže existovať dostatočne dlho na to, aby ho bolo možné ľahko identifikovať podľa vôňe hnilého cesnaku i pri extrémne nízkych koncentráciách alebo podľa vône hnilého póru pri vyšších koncentráciách. Väčšina zlúčenín s Te–H väzbami (teluroly) sú nestabilné a štiepi sa z nich elementárny vodík, H2. Telán je chemicky i štruktúrne podobný selánu, oba sú kyslé. Uhol H–Te–H je asi 90°. Prchavé zlúčeniny telúru majú často nepríjemnú vôňu, podobnú rozkladajúcemu sa cesnaku alebo póru.
Syntéza
Telán možno pripraviť aj hydrolýzou teluridov s elektropozitívnymi kovmi. Typickou hydrolýzou s takýmto priebehom je hydrolýza teluridu hlinitého:
Telán nie je možné pripraviť dostatočne účinne z jeho zložiek (vodíka a telúru), na rozdiel od selánu.
Vlastnosti
Telán je endotermická zlúčenina, takže sa pri izbovej teplote rozkladá na jednotlivé prvky:
Telán je takmer tak kyslý ako kyselina fosforečná (Ka = 8.1×10−3, pKa = 2,09) a má Ka asi 2.3×10−3 (pKa = 2,63). Reaguje s mnohými kovmi, čím vznikajú teluridy.
Referencie
<references group="" responsive="1">
Piotr Szczęsny
thumb|Miesto vo Varšave kde sa Piotr Szczęsny zapálil thumb|Pamätná doska vedľa oficiálnej galéria Paláca kultúry
Piotr Szczęsny (* 1963 – † 29. október 2017, Varšava) bol poľský chemik, ktorý spáchal samovraždu úpálením ako protest voči politike vláde Práva a spravodlivosti.
19. októbra 2017 pred Palácom kultúry a vedy distribuoval letáky, ktoré sám napísal, polial sa horiacou tekutinou a zapálil sa. Umrel v nemocnici o desať dní neskôr. Po Szczesného smrti ho viaceré vládne médiá označili za mentálne nestabilného.
Szczęsny žil v meste Niepołomice; jeho žena je lekárnička a ich dvaja synovia sú doktorandi. Nebol zúčastnený na žiadnej politickej akcii poľskej opozície a trpel depresiami posledných 8 rokov svojho života. V liste rodine napísal, že jeho skutok nebol motivovaný jeho stavom. Szczęsného samovražda získala značnú medializáciu a pochodu na jeho pamiatku sa zúčastnilo niekoľko stoviek ľudí.
Beta-alanín
Beta-alanín alebo β-alanín je prirodzene sa vyskytujúca beta aminokyselina, teda aminokyselina, ktorá má aminoskupinu naviazanú na β uhlík (druhý uhlík od funkčnej skupiny, v tomto prípade karboxylátu) namiesto zvyčajného α uhlíku ako je to v prípade alanínu (α-alanínu). Systémový názov podľa IUPAC je kyselina 3-aminopropánová. Na rozdiel od α-alanínu nemá β-alanín žiadne stereocentrum.
Biosyntéza a priemyselná výroba
Beta-alanín vzniká ako produkt rozkladu dihydrouracilu a karnozínu. Zdroje β-alanínu zahŕňajú pyrimidínový katabolizmus cytozínu a uracilu. Beta-alanín vzniká dekarboxyláciou a deamináciou 3-ureidopropionátu vďaka enzýmu β-ureidopropionáze:
Beta-alanín sa následne premieňa na malonylsemialdehyd pôsobením aminotransferázy. Zároveň sa z α-ketoglutarátu stáva glutamát:
Metabolizmus
Beta-alanín sa môže transaminovať s pyruvátom, čím vzniká malonátsemialdehyd a L -alanín. Malonátsemialdehyd sa potom premieňa na malonát pomocou malonátsemialdehyddehydrogenázy. Malonát sa následne mení na malonyl-CoA a vstupuje do biosyntézy mastných kyselín.
Alternatívne sa môže β-alanín použiť na biosyntézu kyseliny pantoténovej a koenzýmu A.
Biochemická funkcia
Beta-alanínové reziduá sú vzácne. Beta-alanín je zložkou peptidov karnozínu a anserínu a takisto kyseliny pantoténovej (vitamínu B5), ktorá je zároveň súčasťou koenzýmu A.  Beta-alanín sa postupne metabolizuje na kyselinu octovú.
Beta-alanín je limitujúci prekurzor karnozínu, čo znamená, že hladina karnozínu je limitovaná hladinou β-alanínu, nie histidínu. Bolo preukázané, že doplnky stravy s β-alanínom zvyšujú koncentráciu karnozínu v svaloch, znižujú únavu u atlétov a zvyšujú celkový svalový výkon. Dopĺňanie stravy karnozínom nie je tak efektívne, ako dopĺňanie samotným β-alanínom, keďže karnozín sa pri ústnom podaní rozkladá na svoje zložky, histidín a β-alanín. To znamená, že len 40 % hmotnosti je dostupnej v podobe β-alanínu. vľavo|náhľad|200x200bod|Porovnanie β-alanínu (vpravo) a bežnejšieho L-α-alanínu (vľavo). pKA imidazolovej skupiny v karnozíne je 6,83. Keďže β-alanínové dipeptidy nie sú zabudovávané do bielkovín, je možné ich skladovať pri relatívne vysokých koncentráciách (až milimolárnych). Karnozín (β-alanyl- L -histidín) je dôležitý vnútrosvalový pufor, jeho koncentrácia je asi 17-25 mmol/kg (v suchom svalstve) a je zodpovedný za 10-20 % celkovej tlmivej kapacity u svalových vlákien typov I a II.
Aj keď je omnoho slabší než glycín (jeho úloha ako fyziologického transmiteru bola teda dlho diskutabilná), β-alanín pôsobí ako agonista takmer tak dobre ako glycín pre glycínové receptory senzitívne na strychnín. Poradie agonistov je glycín ≫ β-alanín > taurín ≫ alanín, L -serín > prolín.
Je známe, že β-alanín sa viaže na päť receptorov, vrátane GABA-A a GABA-C, a pôsobí ako koagonista s glycínom na NMDA receptory, takže sa dá považovať za malý molekulový neurotransmiter.
Zlepšenie atletického výkonu
Existujú dôkazy, že doplnky s β-alanínom zlepšujú pohyb a kognitívne výkony   aspoň pre niektoré športy a cviky v 0,5-10 minútovom časovom rozsahu. Beta-alanín sa v svaloch mení na karnozín, ktorý pôsobí ako pufor pre kyselinu mliečnu, ktorá vzniká pri intenzívnom cvičení, a pomáha oddialiť nástup neromuskulárnej únavy.
Požitie β-alanínu môže viesť k parestézii, teda k brneniu, ktorá je závislá na požitom množstve. Okrem toho neboli zaznamenané žiadne významné vedľajšie účinky β-alanínu, avšak nie sú ani informácie ohľadne jeho pôsobenia pri dlhodobom používaní alebo jeho bezpečnosti pri požití v kombinácii s inými doplnkami stravy, takže sa odporúča opatrnosť. Mnohé štúdie navyše neoverovali čistotu doplnkov a ani prítomnosť zakázaných látok.
Turf Moor
Turf Moor je futbalový štadión v Burnley, Lancashire v Anglicku, ktorý je domovom klubu Burnley FC, ktorý momentálne pôsobí v Premier League. S kapacitou 21 944 miest je to 44. najväčší štadión v Anglicku. Jedno sedadlo vychádza na každého tretieho obyvateľa mesta - jeden z najvyšších pomerov v anglickom futbale.
História
Burnley FC hrá na Turf Moor od roku 1883 a je to druhý najdlhšie nepretržite využívaný štadión v anglickom profesionálnom futbale. Pomenovaný je po trénerovi, ktorý s klubom vyhral prvú divíziu v roku 1960.
Turf Moor sa využíva na športové aktivity prinajmenšom od roku 1843, keď sa do oblasti presťahoval Burnley Cricket Club. V roku 1883 pozvali Burnley FC, aby využívali ihrisko susediace s kriketovým ihriskom. Prvá tribúna bola postavená v roku 1885.
V období od polovice 50. do polovice 70. rokov 20. storočia boli všetky tribúny prestavané. Turf Moor prešiel ďalšou rekonštrukciou počas 90. rokov 20. storočia, kedy boli tribúny na státie Longside a Bee Hole End prerobené na tribúny na sedenie podľa odporúčaní Taylorovej správy. Štadión ma štyri tribúny: Bob Lord Stand, Cricket Field Stand, North Stand a Jimmy McIlroy Stand.
Návšteva od kráľovskej rodiny
V roku 1886 sa Turf Moor stal prvým futbalovým ihriskom, ktoré navštívil člen kráľovskej rodiny, keď sa princ Albert Victor zúčastnil priateľského zápasu medzi Burnley a Bolton Wanderers. Prvý zápas futbalovej ligy sa na štadióne odohral v októbri 1888. Fred Poland strelil prvý ligový gól na štadióne. V roku 1922 hostil Turf Moor svoje jediné semifinále FA Cupu a v roku 1927 bol dejiskom reprezentáčneho zápasu medzi Anglickom a Walesom. Rekordná návštevnosť štadióna bola zaznamenaná v roku 1924, keď sa na zápas tretieho kola FA Cupu medzi Burnley a Huddersfield Town prišlo na zápas pozrieť 54 775 divákov.
Akvizícia klubu spoločnosťou ALK Capital
V decembri 2020 získala americká investičná spoločnosť ALK Capital 84% podiel v Burnley za 170 miliónov libier. Nový vlastníci na Turf Moor v roku 2021 nainštalovali digitálne značenia a veľké LED obrazovky. alt=A grass football pitch with markings painted on. Behind the pitch is a covered stand with wooden seating and there is a floodlight pylon in the top right hand corner.|vpravo|náhľad| Ihrisko a Bob Lord Stand V roku 2010 Burnley nainštalovalo na ihrisko hybridný trávnik (Desso GrassMaster) za cenu 750 000 GBP. Inštalácia tohto trávnika bola financovaná z príjmov z ich pôsobenia v Premier League. Desso GrassMaster nahradil prírodný trávnatý povrch, ktorý najmä v zimných mesiacoch často strácal na svojej kvalite.
Ďalšie spôsoby využitia štadióna
Na štadióne sa v roku 1914 odohral takpovediac "All stars" zápas medzi XI anglickou ligou a XI škótskou ligou. Škóti zdolali svojich anglických náprotivkov 3:2.
V roku 1922 hostil Turf Moor svoje jediné semifinále FA Cupu a v roku 1927 sa na ihrisku odohral jediný reprezentačný zápas, keď Anglicko hralo proti Walesu.
Anglicko B a juniorské tímy Anglicka tiež hrali na štadióne pri niekoľkých príležitostiach.
Turf Moor bol jedným z dejísk majstrovstiev Európy UEFA do 18 rokov v roku 1983 a hostil zápas skupinovej fázy medzi Československom a Západným Nemeckom.
Rekordy
Turf Moor je domovom Burnley od roku 1883. Štadión je teda druhým najdlhším nepretržite využívaným štadiónom v anglickom profesionálnom futbale, hneď za Deepdale v Preston North End.
Burnley je jedným z najlepšie podporovaným klubov v anglickom futbale na obyvateľa s priemernou návštevnosťou 20 000 divákov v Premier League v meste s približne 73 000 obyvateľmi.
Najvyššia návštevnosť zaznamenaná na Turf Moor bola zaznamenaná 23. februára 1924. Na tretie kolo FA Cupu proti Huddersfield Town sa prišlo pozrieť 54 775 divákov.
Najvyššia návštevnosť na ligovom zápase bola zaznamená 11. októbra 1947. 52 869 divákov sledovalo zápas proti Blackpoolu v prvej divízii.
Eurábia
[[Súbor:Islam in Europe-2010.svg|300px|thumb|Islam v Európe:
]]
Eurábia je Európa silno ovplyvnená arabským svetom ako záporná vízia budúcnosti Európy v niektorých politických diskusiách. Vychádza z predpokladu, že islamské obyvateľstvo by malo mať o niekoľko generácií v Európe väčšinu v dôsledku prisťahovalectva a vysokej pôrodnosti islamského obyvateľstva.
Termín bol propagovaný autorkou Gisele Littmanovou, ktorá pod pseudonymom Bat Ye'or opísala v knihe Eurabia: The Euro-Arab Axis (2005) budúce spojenie medzi Európou a arabským svetom.
Cuguen
Cuguen je francúzska obec, ktorá sa nachádza v departemente Ille-et-Vilaine, v regióne Bretónsko.
Poloha
Obec má rozlohu. Najvyšší bod je položený a najnižší bod
Obyvateľstvo
Nasledujúci graf zobrazuje vývoj počtu obyvateľov v obci.
Mikroskopická kolitída
Mikroskopická kolitída je zápal hrubého čreva, charakterizovaný vodnatými hnačkami, ktorý sa dá zistiť len mikroskopickým vyšetrením; makroskopický vzhľad črevnej sliznice je pri tomto ochorení normálny. Jeho presná príčina nie je známa, preto sa zvykne zaraďovať do skupiny idiopatických kolitíd.
Výskyt, príčiny, patofyziológia, subtypy
Mikroskopická kolitída je považovaná za pomerne zriedkavé ochorenie, ale počet pacientov postupne narastá. V súčasnosti sa udáva, že na ňu trpí približne jeden človek z 1000, je častejšia u starších ľudí, žien, fajčiarov a tiež je spojená s užívaním niektorých liekov (o.i. inhibítorov protónovej pumpy, napr. omeprazol, lansoprazol, ďalej nesteroidných protizápalových liekov, niektorých antidepresív). Patogenéza nie je jasná, predpokladá sa, že vznik ochorenia podmieňujú viaceré faktory, okrem vyššie uvedených aj genetické a imunitné.
Príznaky a diagnostika
Príznakom dominujú dlhodobé prudké vodnaté hnačky, ktoré často vznikajú náhle. Sú spojené s intenzívnym nútením na stolicu. Stolica u mnohých pacientov odchádza aj v noci. Nebýva v nej prímes krvi. Ďalšie príznaky sú bolesti brucha, nafukovanie a váhový úbytok. Kolonoskopický nález je necharakteristický, diagnóza sa stanovuje na základe bioptického vyšetrenia sliznice hrubého čreva. Výsledky laboratórnych vyšetrení nie sú pre diagnostiku rozhodujúce. Hladina C-reaktívneho proteínu (CRP) a iných markerov zápalu nebýva podstatne zvýšená. Zvýšenie fekálneho kalprotektínu je časté, ale nie špecifické pre túto chorobu.
Je dôležité odlíšiť iné príčiny hnačiek, najmä iné idiopatické črevné zápaly a syndróm dráždivého hrubého čreva.
Prognóza
Liečbou sa dosiahne ústup ochorenia u väčšiny pacientov. Mikroskopická kolitída nie je spojená so zvýšeným výskytom nádorov.
Dingé
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Dinard (obec)
Dinard je francúzska obec, ktorá sa nachádza v departemente Ille-et-Vilaine, v regióne Bretónsko.
Poloha
Obec má rozlohu. Najvyšší bod je položený a najnižší bod
Obyvateľstvo
Nasledujúci graf zobrazuje vývoj počtu obyvateľov v obci.
Tkáčska bašta
Tkáčska bašta je veža v rámci systému opevnenia mesta z obdobia stredoveku nachádzajúca sa na úpätí kopca Tampa pri hranici historického centra mesta Brašov v Brašovskej župe v Sedmohradsku v Rumunsku. Má priznaný štatút kultúrnej pamiatky.
Dejiny a charakteristika
Bašta bola postavená v dvoch fázach v rokoch 1421 - 1436 a v rokoch 1570 - 1573 cechom tkáčov ako obranná veža a sídlo cechu.
Výstavba prebiehala v dvoch etapách.
V prvej etape boli postavené prvé dve poschodia bašty. Budova pozostávala z niekoľkých dubom vykladaných miestností. Celkovo sa do sídla bašty zmestilo až niekoľko sto remeseľníkov aj s ich tovarom. Na prvom poschodí bolo postavených aj niekoľo strieľní. Okolie sa dalo sledovať z dvoch malých vežičiek, ktoré predstavovali pozorovacie body. Na vykurovanie slúžili otvorené ohniská. Prvá fáza výstavby prebiehala v rokoch 1421 - 1436.
V druhej fáze boli postavené 2 obranné a pozorovacie veže a ďalšie poschodia s miestnosťami. Druhá fáza výstavby prebiehala v rokoch 1570 - 1573.
V roku 1710 budova bašty čiastočne spadla následkom zemetrasenia a musela byť rekonštruovaná. Rekonštrukcia bola dokončená v roku 1750.
Na pozorovacej veži v severozápadnej časti budovy sa nachádzajú dva dátumy, prvý, datovaný do roku 1573 znázorňuje rok dokočenia druhej fázy stavby, druhý, datovaný do roku 1750 znázorňuje rok rekonštrukcie bašty po jej kolapse v roku 1710, ktorý bol spôsobený zemetrasením.
V roku 1807 sa budova prestala používať na obranné účely. V budove sa vtedy postavili tri miestnosti, ktoré slúžili ako tvorivé dielne pre výučbu a tréning remeselníkov.
Od roku 1910 boli účely budovy zmenené na jej použitie ako miesta pre kultúrne akcie a od roku 1950  sídli v bašte múzeum pod správou župného brašovského múzea, ktoré sa venuje predovšetkým opevneniu a obrannému systému Brašova. Expozíciám sú venované 2 miestnosti a v rámci nich sa v budove nachádzajú predovšetkým dokumenty a predmety nájdené pri vykopávkach a prieskumoch týkajúcich sa opevňovacieho systému Brašova. ďalej sa v expoiciách nachádzajú zbrane z obdobia stredoveku a staré malby a rytiny opevneného stredovekého Brašova. V múzeu sa nachádza aj trojrozmerný model stredovekého Brašova,  vyrobený v roku 1896 profesorom Friedrichom Hermanom. Model bol vyrobený pri príležitosti svetovej výstavy v Budapešti v roku 1896. Model stredovekého Brašova je považovaný za najvyhľádavanejší artefakt múzea. V roku 1968 pri príležitosti návštevy Nicolae Ceausesca v múzeu bol v rámci expozície umiestnený aj model miestnej časti Schei, miestna časť Schei je na modele znázornená v podobe približne z roku 1850.
V 20. storočí prešla budova mnohými rekonštrukciami a to v rokoch 1950, 1959 - 1961, 1970, 1975 a nakoniec medzi rokmi 1990 - 2001.
Bašta sa nachádza na úpätí pahorku Tampa v juhozápadnom rohu vtedajšieho brašovskéo opevneného centra v rámci historického centra Brašova. prístup do budovy je možný z ulice George Cosbuc.
Veža bola postavená ako obranná a pozorovacia veža v rámci opevňovacieho systému Brašova a sídlo tkáčskeho cechu, pričom mala na starosti obranu juhozápadnej časti vtedajšejšieho opevneného mesta. Celková zastavaná plocha dosahuje až 1616 m². hrúbka stien je od 3 metrov v spodných častiach bašty po 1,5 metra vo vrchných častiach. Budova má celkovo štyri poschodia. V niektorých spodných častiach pri základoch budovy však múry dosahujú hrúbku až 4,5 metra. Bašta je šesťúholníkového tvaru.
Budova slúžila v minulosti mnohým účelom.Okrem svojho obranného a pozorovacieho účelu v nej boli skladované cechové dokumenty a budova sa tiež využívala ako miesto pre stretnutia.
Budova je zachovalá a vo veľmi dobrom stave. Z architektonického hľadiska je jedinou baštou tohto typu na území Rumunska.
Michael Denner
Michael Denner (* 5. november 1958, Kodaň, Dánsko) je dánsky heavy metalový gitarista. Je členom heavy metalového dua Denner/Shermann s Hankom Shermannom.
Denner bol medzi inými aj členom skupín Mercyful Fate a King Diamond. Mal hosťujúce vystúpenia so skupinami Furious Trauma, Jack Cracker, Volbeat, Notre Dame a Saturnus.
Denner je hudobníkom štvrtej generácie. Hrá na gitaru Gibson Flying V a medzi jeho inšpirácie patria umelci ako Uli Jon Roth, Michael Schenker a Ollie Halsall. Denner vlastní v Kodani obchod s nahrávkami s názvom Beat Bop.
Antikodón
náhľad|Zjednodušený obrázok syntézy bielkovín. tRNA (žltý obdĺžnik) má na jednej strane antikodón (tri písmená v spodnej časti) a navrchu aminokyselinu (červený kruh). Pomocou antikodónu sa viaže na mRNA (zelený pruh) a rozlišuje daný kodón (písmená na mRNA).
Antikodón je triplet (trojica) nukleotidov, ktorý sa nachádza na transferovej ribonukleovej kyseline (tRNA). Je komplementárny s kodónovým tripletom, ktorý sa nachádza na mediátorovej ribonukleovej kyseline (mRNA). Umožňuje tak počas translácie rozlíšiť sekvenciu tripletov v mRNA a priradiť im vhodnú aminokyselinu, vďaka čomu môže prebiehať syntéza bielkovín.
Štruktúra
náhľad|Štruktúra tRNA, antikodón sa nachádza v spodnej časti (v tomto prípade CUC) Antikodón sa nachádza v špecifickej časti tRNA, ktorá je podľa neho pomenovaná – táto časť sa označuje ako antikodónové rameno. Toto rameno je tvorená párom piatich báz, za ktorými nasleduje niekoľko báz, medzi ktorými sa nachádza práve i antikodón.
Vlastnosti
Antikodón je triplet nukleotidov. Na každej z týchto troch pozícií môže byť jedna zo štyroch báz (adenín, guanín, cytozín alebo uracil), takže celkovo môže existovať 4×4×4 = 64 rôznych antikodónov, ktoré by teoreticky mohli rozlíšiť až 64 rôznych aminokyselín. Niektoré antikodóny však prislúchajú tej istej aminokyseline, napríklad antikodóny AAA a GAA kódujú fenylalanín (kodóny UUU a UUC). Preto sa genetický kód označuje ako degenerovaný, čo znamená, že jednej aminokyseline môže prislúchať viac než jeden kodón.
MBK Pezinok
MBK Pezinok (Mládežnícky basketbalový klub Pezinok), bol slovenský mužský basketbalový klub sídliaci v Pezinku. Bol založený v roku 2002 s cieľom výchovy basketbalovej mládeže. Po piatich rokoch od svojho vzniku postúpil do slovenskej extraligy a odohral v nej 4 sezóny. Je to dvojnásobný majster Slovenska a trojnásobný víťaz Slovenského pohára. Nadviazal tak na úspechy predchádzajúceho pezinského klubuBK Slovakofarma Pezinok. Domáce zápasy hrával v Športovej haly SOŠ na ulici Komenského, ktorá má kapacitu 774 divákov. V roku 2011 klub zanikol.
V meste potom v roku 2011 vzniklo športové občianske združenie BK Pezinok.
Antikodón
Vlastnosti
Niektoré kodóny nekódujú aminokyseliny, ale označujú začiatok alebo koniec translácie. Začiatok translácie štandardne označuje kodón AUG, takzvaný štart kodón, ktorý zároveň kóduje metionín. Tento kodón je u prokaryotov rozlišovaný špeciálnou tRNA, ktorá prislúcha N-formylmetionínu a líši sa od klasickej tRNA, ktorá kóduje metionín, i keď majú rovnaký antikodón. Koniec translácie potom označujú takzvané stop kodóny, štandardne UAA, UAG a UGA, ktoré však nie sú rozlišované pomocou tRNA, ale pomocou špeciálnych bielkovín zvaných uvoľňovacie faktory. To znamená, že antikodóny UUA, CUA a UCA sa bežne nenachádzajú v žiadnej tRNA. Tieto antikodóny sa však výnimočne objavujú v tRNA, ktoré odpovedajú špeciálnym aminokyselinám, konkrétne selenocysteínu a pyrolyzínu. Alternatívne je tieto antikodóny možné využiť na priradenie novým (nekódovaným) aminokyselinám v rámci bioortogonálnej chémie, kedy sa na tRNA s daným antikodónom naviaže zvolená aminokyselina a táto tRNA potlačí daný stop kodón.
MBK Pezinok
História
Klub vznikol v roku 2002 pod názvom Mládežnícky basketbalový klub Pezinok. Orientoval predovšetkým na mládež, ale neskôr prihlásil svoje družstvo, tvorené prevažne juniormi, aj do seniorskej súťaže. Po postupe z 2. ligy cez 1. ligu sa kvalifikoval v roku 2007 až do najvyššej slovenskej súťaže a hneď pri svojej premiére získal titul majstra Slovenska. V rovnakej sezóne zvíťazil aj v Slovenskom pohári, čo bol pre neho prvý väčší úspech. Rok na to sa opäť dostal do finále, kde však neprešiel cez Nitru a skončil strieborný. Druhý titul pridal v nasledovanej sezóne a v Slovenskom pohári zaznamenal tretie víťazstvo. V sezóne 2007/08 absolvoval prvý ročník Stredoeurópskej ligy, kde skončil v základnej skupine.
Antikodón
Translácia
Antikodóny musia presne rozlišovať kodón prítomný na mRNA, aby bola zaistená presná translácia. Keby antikodón tRNA nebol schopný rozlíšiť kodóny v mRNA dostatočne presne, vznikali by chyby pri syntéze bielkovín, takže by vznikali nesprávne bielkoviny. Túto stabilizáciu zariaďuje ribozóm, respektívne ribozomálna RNA (rRNA), na základe správneho párovania kodónu so správnym antikodónom. Chybovosť translácie je okolo 10-4 (1 chyba v 10 000 prípadoch).
MBK Pezinok
História
V sezóne 2010/11 sa klub kvôli finančným problémom rozhodol počas sezóny nepokračovať, jeho výsledky v sezóne boli anulované, obsadil poslednú 11. priečku a bol tak automaticky zostupujúcim tímom do 1. ligy. Krátko na to zanikol.
Antikodón
Translácia
Niektoré antikodóny sú zároveň schopné rozlíšiť viac než jeden kodón. Vďaka tomu nie je nutných 61 rôznych tRNA (64 kombinácií mínus 3 stop kodóny), ale stačí ich menší počet. Interakcia poslednej bázy kodónu s prvou bázou antikodónu totiž nemusí prebiehať podľa Watsonovho-Crickovho párovania báz (teda adenín s uracilom a cytozín s guanínom), ale môže dochádzať ku kolísavému párovaniu. Napriek tomu majú napríklad niektoré eukaryoty až 150 rôznych tRNA.
Kyselina 2-metyl-3-oxopropánová
Kyselina 2-metyl-3-oxopropánová alebo metylmalonátsemialdehyd je medziprodukt, ktorý vzniká v metabolizme tymínu a valínu.
Vznik
Metylmalonátsemialdehyd vzniká dvomi v tele rôznymi spôsobmi, podľa toho, z ktorého metabolizmu pochádza.
Metabolizmus tymínu
V metabolizme tymínu vzniká z kyseliny 3-aminoizobutyrovej, ktorá podlieha transaminácii s 2-oxoglutarátom, čím vzniká metylmalonátsemialdehyd a glutamát:
Aminoskupina sa môže presúvať i na pyruvát, čím vzniká alanín. Reakciu katalyzuje (R)-3-amino-2-metylpropionátpyruváttransamináza.
Metabolizmus valínu
V metabolizme valínu potom vzniká dehydrogenáciou β-hydroxyizobutyrátu pôsobením β-hydroxyizobutyrátdehydrogenázy:
Ďalšie premeny
Bez ohľadu na to, ako vzniká, metylmalonátsemialdehyd sa ďalej premieňa na propionyl-CoA. Metylmalonátsemialdehyd sa dekarboxyluje a naviaže na koenzým A:
Propionyl-CoA sa potom postupne premieňa na sukcinyl-CoA a sukcinát.
Dol-de-Bretagne
Dol-de-Bretagne je francúzska obec, ktorá sa nachádza v departemente Ille-et-Vilaine, v regióne Bretónsko.
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Lee Kang-in
Lee Kang-in (* 19. február 2001, Inčchon, Kórejská republika) je juhokórejsky profesionálny futbalista, ktorý hráva na poste ofenzívneho stredopoliara vo francúzskom klube Paris Saint-Germain.
V roku 2019 ho AFC vyhlásila za najlepšieho mladého ázijského futbalistu roka.
Skalky (Drahanská vrchovina)
Polohopis
Vrch sa nachádza v strednej časti vrchoviny, približne juhovýchodne od obce Benešov vo východnej časti okresu Blansko. Vysokú nadmorskú výšku využíva 35 m vysoký meteorologický radar, ktorý stojí v západnej časti vrcholovej plošiny a monitoruje najmä výskyt zrážok a bleskov vo východnej časti Česka. Práve k radaru vedú cesty z obce Benešov a Suchý, uľahčujúce prístup na vrchol.
Lee Kang-in
Valencia
V roku 2011 sa pridal do akadémie Valencie, keď mal 10 rokov. Postupne prešiel akadémiou a hral aj za B-tím Valencie.
Skalky (Drahanská vrchovina)
Turistika
Skalky patria k ľahšie prístupným vrchom, nakoľko pomerne plochý masív je dostupný viacerými cestami a chodníkmi z obcí v okolí. Najbližším sídlom je asi severozápadne ležiaci Benešov, približne  juhozápadne leží obec Suchý,  juhovýchodne Protivanov a cca  východne Buková. Oblasťou vedie niekoľko cyklotrás.
Lee Kang-in
Valencia
Jeho debut za A-tím Valencie prišiel 30. októbra 2018 v španielskom pohári proti tímu Ebro. Jeho tím vyhral 2:1. Lee sa stal najmladším kórejským futbalistom, ktorý profesionálne debutoval v Európe.
RCD Mallorca
Dňa 30. augusta 2021 prestúpil zadarmo do RCD Mallorca, kde podpísal zmluvu na štyri roky.
PSG
Dňa 8. júla 2023 prestúpil do francúzskeho klubu Paris Saint-Germain kde podpísal päťročnú zmluvu. Cena prevodu bola 22 miliónov eur. Lee sa stal prvým juhokórejským futbalistom v PSG.
Južná Kórea U20
Lee bol vybraný do 23-členného kádru Južnej Kórey do 20 rokov na Majstrovstvá sveta vo futbale hráčov do 20 rokov v roku 2019. S Južnou Kóreou zaznamenal historický úspech keď sa prebojovali až do finále kde nakoniec skončili na druhom mieste. Lee v siedmich zápasoch zaznamenal dva góly a štyri asistencie čím bol vyhlásený za najlepšieho hráča na turnaji.
Južná Kórea
Dňa 5. septembra 2019 Lee debutoval v seniorskej reprezentácii v priateľskom zápase proti Gruzínsku (2:2). Bol vybratý do 26-členného kádru Južnej Kórey na Majstrovstvá sveta vo futbale 2022 v Katare. Na turnaji odohral 2 zápasy pričom zaznamenal jednu asistenciu v zápase s Ghanou (3:2).
Klubové
''K 19. júnu 2023'' Poznámky
1 Európska liga UEFA
Medzinárodné
''K 19. júnu 2023''
Úspechy
Valencia CF
Individuálne
Erik Pačinda
Erik Pačinda (* 9. máj 1989, Košice) je profesionálny slovenský futbalista hrajúci za slovenský prvoligový klub FC Košice. Jeho pozíciou je post pravého krídelnika, poprípade hrotového útočníka.
Košice
Pačinda futbalovo vyrastal v Košiciach, kde pôsobil v juniorských rokoch za Lokomotívu Košice, či v seniorských za MFK Košice respektíve FC VSS Košice.
Dunajská Streda
Po zostupe Košíc do druhej ligy kvôli finančným problémom prestúpil Erik Pačinda do Dunajskej Stredy. V klube sa mu darí pomerne dobre, v momentálne prebiehajúcej sezóne zaznamenal v prvom kole v zápase proti Podbrezovej gól pri výhre. V danej sezóne dal Pačinda v lige 4 góly.
Plzeň
Po konflikte s hlavným trénerom Dunajskej Stredy Petrom Hyballom odišiel Pačinda do českej Plzne. Nastúpiť mohol až v roku 2019. V zimnej príprave nastúpil do troch zápasov za A-tím a dal 3 góly.
Spartak Trnava
Pačinda prišiel do Trnavského Spartaku v lete 2020 z českej Viktórie Plzeň. Za Spartak odohral 12 zápasov v ktorých sa mu podarilo streliť 5 gólov.
Košice
Po necelom pol roku Erik Pačinda odišiel do rodných Košíc kvôli nezhodám v Spartaku Trnava, kde tréner Norbert Hrnčár nemal s Pačindom žiadne plány do budúcna. Na svoj debutový zápas v drese druholigových Košíc ešte stále čaká.
Domagné
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Domalain
Domalain je francúzska obec, ktorá sa nachádza v departemente Ille-et-Vilaine, v regióne Bretónsko.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Dvorné divadlo
Dvorné divadlo môže byť:
Okružná trieda
Okružná trieda môže byť:
Domloup
Domloup je francúzska obec, ktorá sa nachádza v departemente Ille-et-Vilaine, v regióne Bretónsko.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Osečný vrch
Polohopis
Nachádza sa na severe podcelku Rázdiel, v geomorfologickej časti Kolačnianska vrchovina. Leží v západne situovanej časti Kolačnianskej vrchoviny, v masíve s vrchom Šípok. Spoločný masív sa nachádza južne od Partizánskeho, východne leží Kolačno a západným smerom Brodzany. Vrch patrí do povodia Nitry, ktorá tečie severozápadným úpätím, východným okrajom preteká Kolačniansky potok, na ktorom je vybudovaný rybník.
Prístup
Na vrchol Osečného vrchu vedie žlto značená trasa z Partizánskeho okolo chaty Ondrej nad Brodzanmi a rázcestie Nad Hlbokým, kde sa pripája i rovnako značená trasa z Kolačna.
Petros Mauromichalis
Petos Mauromichalis, známy hlavne pod menom Petrobey Mauromichalis (* 1765 – † 1848, Atény), bol bohatý peloponézsky grécky kočabaši a jeden z najvýznamnejších generálov v Gréckej vojne za nezávislosť.
Pôvod
Rodina Mauromichalisovcov patrila k najvýznamnejším rodom na Peloponéze. Pochádzala z južnej časti, z polostrova Mani, ktorý bol známy ako kraj obývaný krutými bojovníkmi. Gréci z Mani sú potomkovia starovekých Sparťanov a sú známy svojou krutou vendettou a neustálymi bojmi medzi rodinami. Existujú dve teórie o pôvode Mauromichalisovcov. Podľa prvej pochádza meno Mauromichalis od nájdenej siroty, chlapca, ktorému dali meno Michalis a prezývku Mauros (Čierny). Podľa inej teórie sem prvý Mauromichalis prišiel v 14. stor. z Východnej Trácie, ktorú dobyli Turci. Tu, v Mani sa následne Mauromichalisovci pomiešali s vplyvnými rodmi a usadili sa v tradičnej opevnenej maniótskej dedine Limeni. Mauromichalisovci boli bohatí vlastníci pôdy v neustálom bojovom konflikte s Turkami.
Životopis
Kvôli bojom s Turkami bol Petros nútený odísť na Iónske ostrovy, ktoré patrili Francúzsku. Pôsobil vo francúzskej armáde a bol blízkym priateľom Napoleona Bonaparte, ktorého chcel presvedčiť, aby oslobodil Grécko. V roku 1814, po neustálych revolúciách Maniotov, sa sultán rozhodol udeliť kraju Mani autonómiu a tak situáciu upokojiť. Za vládcu Mani, v hodnosti beya určil sultán práve Petrosa Mauromichalisa, ktorý sa stal známy pod menom Petrobey. Napriek pocty zo strany Turkov sa Mauromichalis spojil s ostatnými peloponézskymi gréckymi bojovníkmi a kočabašmi proti Turkom. Vstúpil aj do tajnej gréckej protiosmanskej spoločnosti Filiki Eteria. V roku 1821 vypukla Grécka národná revolúcia proti Turkom. Petrobey sa do nej okamžite zapojil a so svojimi Maniotmi dobyl mesto Kalamata. Následne sa stal vodca tzv. mesénskej gerúzie, teda akejsi regionálnej vlády. Neskôr sa stal vodca Peloponézskej gerúzie, teda de facto vládcom celého Peloponézu. Spoločne s hlavným generálom Theodorom Kolokotronisom sa zaslúžil o dobytie hlavného mesta tureckého správcu Peloponézu, Tripolitsu, ako aj o dobytie mesta Argos a obranu Mesolongi. Významní generáli vo vojne boli aj Petrobeyovi synovia Ilias a Ioannis.
Dompierre-du-Chemin
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
King Diamond (skupina)
King Diamond je dánska heavy metalová hudobná skupina založená v roku 1985 spevákom Kingom Diamondom, gitaristami Andym LaRocquom a Michaelom Dennerom, basgitaristom Timim Hansenom a bubeníkom Mikkeym Deeom. Odvtedy skupina celkovo vydala dvanásť štúdiových albumov (väčšina z nich je koncepčných albumov), dva koncertné albumy, dve EP, päť kompilácii a päť singlov.
História
Skupina bola založená v roku 1985 po rozpadnutí skupiny Mercyful Fate, kvôli nezhodám Hanka Shermanna a Kinga Diamonda.
Hank Shermann bol nahradený Floydom Konstantinom (toho však zakrátko vystriedal Andy LaRocque) a ku skupine sa pridal nový bubenník Mikkey Dee. Na Vianoce roku 1985 vydáva skupina singel s názvom „No Presents For Christmas“ nasledovaný albumom Fatal Portrait. Album je silne cítiť zaujatím Kinga Diamonda konceptuálnou tvorbou. V roku 1987 vychádza konceptuálny album Abigail, s ktorým skupina nadväzuje na staré úspechy. V roku 1987 sa v skupine vyskytnú ďalšie rozpory, vďaka ktorým ju opúšťajú bývalí kolegovia z Mercyful Fate, najskôr Denner a po Abigail Tour aj Hansen. Album Them je už nahrávané v novej zostave s gitaristom Peteom Blakkom a basgitaristom Hal Patino-m. Po nahraní albumu Conspiracy opúšťa skupinu ďalší člen, pôvodný bubeník Mikkey Dee. V albume The Eye si ale nový bubeník Snowy Shaw veľa nezahrá, bicie pre tento album sú produkované elektronicky. Opäť nastanú zmeny v zložení zostavy, Hal Patino je nahradený Sharlee D'Angelom a v roku 1990 Peta Blakka vystriedal Mike Wead. Kapela sa však na 5 rokov rozpadá, no je opäť obnovená a King na čele s gitaristom Andym la Rocqueom vydáva album Spider´s Lullabye.
Ešte v roku 1991 vydal King Diamond svoj prvý live album In Concert 1987 - Abigail.
V roku 1992 po zverejnení kompilácie A Dangerous Meeting sa King rozhodne zmeniť vydavateľstvo (prechádza k Metal Blade) a taktiež je opäť zjednotená skupina Mercyful Fate. V roku 1993 vydáva skupina takmer v pôvodnom zložení (namiesto Ruzza bol do skupiny pozvaný Snowy Shaw) album In the Shadows. Týmto King pôsobí v dvoch zostavách súčasne a na trhu s striedavo objavujú sólo albumy Kinga Diamonda a albumy skupiny Mercyful Fate. V roku 1996 boli súčasne pripravené albumy The Graveyard od Kinga Diamonda a Into the Unknown od Mercyful Fate. Prednosť dostáva Mercyful Fate. Ďalší v poradí bol album House of God, vydaný v roku 2000.
Bývalí členovia
Gitara: Basgitara: Bicie: Klávesy:
Celá krásna si Mária
náhľad|[[Panna Mária]] Celá krásna si Mária je slovenská kresťanská pieseň na oslavu Panny Márie, matky Ježiša Krista. V Jednotnom katolíckom spevníku je označená číslom 332.
Text
1. Celá krásna si Mária,
v tebe škvrny nijakej niet;
dcéra Otca, Matka Syna,
nedaj by nás premohol svet.
[:Slávna Matka Spasiteľa,
chráň každého ctiteľa.
Celá krásna si, Mária,
v tebe škvrny nijakej niet.:]
2. Celá krásna si bez škvrny,
dedičného hriechu viny;
pros u Syna za nás v smútku,
keď v nás znie hlas zlého skutku.
[:A keď život náš sa skloní,
veď nás ta, kde Syn tróni.
dedičného hriechu viny.:]
Opátstvo svätého Havla
Opátstvo svätého Havla je opátstvo v meste St. Gallen vo Švajčiarsku. Založil ho v roku 719 svätý Otmar na mieste, kde mal svätý Havel (Gallus) svoju pustovňu. V 13. storočí sa opátstvo stalo ríšskym kniežatstvom.
Mnoho storočí patrilo medzi popredné európske benediktínske opátstva. Miestna knižnica má jednu z celosvetovo najväčších stredovekých zbierok.
Od roku 1983 je opátstvo zapísané na zozname svetového dedičstva UNESCO.
Seattle Kraken
Seattle Kraken je hokejový klub zo Seattlu, ktorý rozširuje v sezóne 2021/22 NHL ako 32. účastník. Domovom pre nový klub sa stane Climate Pledge Arena v centre Seattlu. Nový klub bude nadväzovať na Seattle Metropolitans, ktorý vôbec ako prvý tím zo Spojených štátov v histórii vyhral Stanleyho pohár 26.marca 1917.
Expanzný draft 2021
Ako rozširujúci účastník má klub privilégium vybrať si 30 hráčov (z každého klubu NHL okrem posledného rozširujúceho Vegas Golden Knights po 1 hráčovi) počas expanzného draftu. Tímy, z ktorých bude Seattle Kraken draftovať hráčov majú možnosť pred transferom ochrániť 7 útočníkov, 3 obrancov a 1 brankára. Z draftu sú taktiež vyradení nováčikovia, ktorých pôsobenie v lige ešte nepresiahlo 2 roky a hráči, ktorí majú v zmluve uvedenú klauzulu o nevymenení. Pri drafte musí tím Kraken vybrať 14 útočníkov, 9 obrancov a 3 brankárov. Zvyšné sloty pre hráčov môže obsadiť bez obmedzenia na hráčsky post. Vybraní hráči však musia počas nasledovnej sezóny poberať plat v minimálnej výške 60% z výplatného stropu pre tím NHL, ktorý predstavuje 81,5 miliónu Amerických dolárov.
Markos Botsaris
Životopis
Markos Botsaris sa narodil v kraji Epirus, v dedine Suli, ktorá bola obývaná Suliótmi, teda albánsky hovoriacimi Grékmi (Arvaniti). Oblasť Suli bola jedna z nezávislých gréckych území v neustálom boji s Turkami a Sulióti boli známi svojim bojovným životom. Markos sa narodil do rodiny Kitsa Botsarisa. Rodina Botsarisovcov patrila k najvýznamnejším a najbohatším Suliótom a podľa tradície boli Botsarisovci príbuzní so slávnym protitureckým albánskym bojovníkom Gjergjom Kastriotisom Skenderbeyom. Markos vstúpil do tajného gréckeho protiosmanského spolku Filiki Eteria. Spočiatku však pomáhal osmanským vojskám potlačiť epirského uzurpátora Ali pašu z Tepeleny, no neskôr sa s ním dohodol a spojil proti Turkom. Ali Paša bol síce porazený, no zároveň v Marci roku 1821 vypukla Grécka vojna za nezávislosť, do ktorej sa Sulióti s Markom hneď pridali a Turkov mnohokrát porazili. Zaslúžil sa tiež o víťazstvo a záchranu obyvateľov počas prvého tureckého obliehania mesta Mesolongi. 21. augusta 1823 bol Botsaris zastrelený jedným Albáncom počaas grécko-osmanskej bitke pri Karpenisi. Postava Marka Botsarisa a jeho hrdinská smrť sa však stala známa po celej západnej Európe, mnohí známi európsky spisovatelia mu venovali svoje diela. O Botsarisovi vzniklo mnoho ľudových gréckych aj albánskych piesní. Najznámejšia je grécka pieseň o smrti Botsarisa-Thrinos Megalos (Veľký smútok). Botsaris bol veľmi inteligentný, sám je autorom grécko-albánskeho slovníka.
Kempten (Allgäu)
Kempten je najväčšie mesto v historickom regióne Allgäu, v nemeckej spolkovej krajine Bavorsko. V roku 2006 tu žilo asi 61 000 ľudí.
Leží v údolí rieky Iller, je to druhé najvyššie položené nemecké mesto nad 50 000 obyvateľov. Územie mesta sa skladá z historických štvrtí Kempten, Sankt Lorenz, Sankt Mang a viac než 150 pripojených osád.
Dejiny
Kempten patrí medzi najstaršie nemecké mestá. Archeologické doklady predrímskeho osídlenia chýbajú, avšak názov Kambodunon/Cambodunum je keltského pôvodu. Krátko po rímskom ovládnutí severného alpského podhoria (okolo roku 15 pred Kr.) tu mesto preukázateľne existovalo, je zmienené napríklad v IV. knihe Strabónovej geografie. Je možné, že v 1. storočí bolo Cambodunum centrom rímskej provincie Raetie predtým, než túto funkciu prevzal novšie založený Augsburg. Mesto zažilo rozkvet v 2. storočí, avšak potom nastal úpadok.
Od roku 740 tu pôsobili mnísi zo St. Gallen, v roku 774 vzniklo samostatné opátstvo. Kláštor postupne ovládol celé okolie, v roku 1213 udelil cisár Fridrich II. Štaufský jeho opátom v léno celé kemptenské grófstvo. Samotné mesto však bolo v roku 1289 na základe privilégia Rudolf I. Habsburský z poddanstva kláštora vybraté a stalo sa ríšskym mestom. Okolo kláštora potom vzniklo nové mesto, poddané kláštoru. Rozdelenie mesta medzi mešťanov a kláštor viedlo k častým sporom, niekedy i násilným.
V roku 1525 za sedliackej vojny bol kemptenský kláštor úplne vyplienený jeho vlastnými poddanými, čo využili kemptenskí mešťania a mesto odkúpilo od opáta všetky zvyšné práva nad Kemptenom za 32 000 zlatých. Mesto sa tiež priklonilo k reformácii, avšak kláštoru poddaná časť mesta zostala naďalej katolícka.
Počas tridsaťročnej vojny boli obe časti mesta spustošené vojskami a vypukla morová epidémia, takže počet obyvateľov klesol zo 6 000 na 900. Povojnová obnova bola vzhľadom na rivalitu oboch častí veľmi pomalá.
Za napoleonských vojen, v roku 1802, bol Kempten začlenený do Bavorska a obe časti administratívne zjednotené, zjednotenie po stránke spoločenskej a stavebnej však trvalo dlhú dobu. Industrializácia začala v Kemptene najprv textilným, papierenským a potravinárskym priemyslom. V miestnej zápalkárni bolo v roku 1898 uskutočnené prvé priemyslové využitie dieselového motoru na svete.
Charles-Maurice de Talleyrand-Périgord
Charles-Maurice de Talleyrand-Périgord (* 2. február 1754, Paríž – † 17. máj 1838, Paríž), obvykle nazývaný Talleyrand, bol francúzsky politik a diplomat. Pochádzal z rodiny vysokej šľachty a orientoval sa na kariéru v cirkvi podobne ako jeho strýko reimský arcibiskup. Stal sa kňazom, potom autunským biskupom, počas Veľkej francúzskej revolúcie vystúpil z cirkvi, aby viedol laický život.
Pravidelne zasahoval do ekonomických a finančných otázok, z ktorých najslávnejším je jeho akt znárodnenia príjmov cirkvi. Jeho renomé sa však vytvorilo výnimočným pôsobením v politike, ktorého vrcholom bol Viedenský kongres. Talleyrand ako osvietenec, liberál, rozhľadený politik a ekonóm tvoril teórie a hľadal spôsoby aplikovania európskej rovnováhy medzi veľmocami.
Slávny svojou konverzáciou, espritom a inteligenciou viedol život medzi starým režimom a 19. storočím. Je opisovaný ako „krívajúci diabol“, cynický a skorumpovaný vyjednávač, ale rovnako tak aj ako pragmatický vodca a vizionár podriadený harmónii a rozumu. Bol obdivovaný alebo nenávidený súčasníkmi, pričom inšpiroval množstvo historických a umeleckých diel.
Mladosť
Talleyrandov otec Charles-Daniel de Talleyrand-Périgord bol rytierom sv. Michala a generálporučíkom francúzskej armády. Pochádzal z vedľajšej vetvy tohto rodu. Žil vo Versailles v skromných finančných pomeroch so svojou manželkou Alexandrine de Damas d'Antigny. K Talleyrandovým predkom patrili ekonóm a politik Jean-Baptiste Colbert a predstavený parížskych obchodníkov Étienne Marcel.
Talleyrand sa narodil v ulici Garancière 4 v Paríži a bol pokrstený ešte v ten istý deň. Medzi vydanými memoármi sa nachádza viacero verzií o jeho detstve, ktoré uvádzajú, že sa narodil s chorou nohou. Jedna z nich hovorí, že vo veku štyroch rokov spadol dojke z komody a zranil si nohu. Iná verzia tvrdí, že Talleyrand sa už narodil s dedičným postihnutím. To mu znemožnilo stať sa vojakom a rodičia mu určili cirkevnú kariéru. Jeho mladší brat Archambault prevzal pozíciu najstaršieho, no umrel v nízkom veku. Nehoda ovplyvnila Talleyrandov vzťah k rodičom, voči ktorým cítil antipatiu do neskorého veku.
V rokoch 1758 až 1761 býval u svojej starej matky Marie-Françoise de Rochechouart na zámku v Chalais, na čo si uchovával dojímavé spomienky. Od roku 1762 do 1769 bol žiakom kolégia Harcourt (budúce Lýceum sv. Ľudovíta). Potom poslúchol strýka arcibiskupa a dal sa na cirkevnú dráhu.
Cirkevná kariéra
V roku 1770 ako šestnásťročný vstúpil do seminára Saint-Sulpice, kde podľa svojich memoárov získal zlú náladu a bol uvrhnutý do samoty. V roku 1774 dosahuje bakalársky stupeň z teológie na Sorbonne. V roku 1775 dosahuje poddiakonát, čo komentuje nasledovne: „Nútili ma stať sa kňazom, to oželiem.“ Stal sa kanonikom v katedrále v Remeši a 3. októbra abbém v Saint-Denis v Remeši, čo mu zabezpečilo pohodlný príjem.
11. júna 1775 asistoval pri pomazaní kráľa Ľudovíta XVI. ako koadjútor svätiaceho biskupa a jeho otec držal Svätú Ampulu. V tomto roku sa napriek mladému veku stal členom cirkevného kolégia. V roku 1778 dosiahol licenciát z teológie. Vtedy sa stretol s Voltairom. 18. decembra sa stal generálnym vikárom remešského biskupstva.
Na jar roku 1780 sa stal tiež vďaka strýkovi generálnym vyslancom cirkvi povereným obraňovať jej záujmy voči finančným požiadavkám Ľudovíta XVI. V roku 1782 súhlasil dať kráľovi 15 miliónov libier z fondov cirkvi, aby zachránil kráľovský dvor pred konfiškáciou majetku koruny.
Tieto práce mu umožnili orientovať sa vo financiách, nehnuteľnostiach a diplomacii: spoznal šírku a bohatstvo cirkvi a nadviazal veľa priateľstiev s vplyvnými osobnosťami epochy. Bol zvolený za tajomníka Generálnych stavov počas ich zasadania v 1785 – 1786. Navštevoval salóny liberálov blízkych rodu Orléans, kde získal veľa známostí. Ubytoval sa v ulici Bellechase a bol susedom Mirabeaua, s ktorým uzavrel osobné a politické priateľstvo. Bol tiež blízky nepopulárnemu ministrovi Calonnovi, ktorý sa zúčastnil jednaní o obchode medzi Francúzskom a Anglickom v objeme 178 633 libier. Bol účastníkom plánu spolu s Calonnom na úplné reformovanie kráľovských financií, ktorý však zostal v štádiu projektu z dôvodu finančnej krízy a odchodu ministra.
Všetky zásluhy a jeho štatút generálneho vyslanca cirkvi boli dôvodom, že bol povýšený na autunského biskupa napriek niektorým morálne a politicky povážlivým skutočnostiam. Hlavne to boli jeho vzťahy k rodu Orléans a kráľovnej a hazardné hry spojené s nákladmi na luxus a metresy. V roku 1788 tiež prijal úrad opáta v opátstve Celles. Bol vysvätený 16. januára 1789 magistrom de Grimaldim, biskupom z Noyonu.